In nomine eterni Verbi incarnati, ego Heinricus, peccator, recognoscens pondus peccatorum meorum, audiensque a Domino dictum: date helemosinam et omnia munda sunt vobis, et sicut aqua extinguit ignem, ita helemosina extinguit peccatum. Idcirco dono Deo et Sancto Marcello martiri in locum qui vocatur Hubiliacus, qui est situs in pago Lugdunense juxta fluvium Sagonne, ante civitatem Cabilonensem, aliquid de res meas que michi obveniunt ex parte patris et matris mee. Hoc sunt curtiles duo qui sunt in villa Baeias, et unum servum nomine Radaldum, cum uxore sua Erberta et infantibus eorum. Terminat autem unus curtilus a mane terra Mamerii, a medio die terra Sancti Petri, a sero via publica, a certio de ipsa hereditate. Item alius curtilus terminat a mane via publica, a meridie terra Rainardi, a sero terra ipsius sancti Marcelli, a cercio via publica. Ab odiherna autem die faciant monachi ipsius loci quicquid facere voluerint. Si quis autem contradicere vel calumpniare voluerit, coactus judiciaria potestate auri libras duas componat, et deinceps firma et stabilis permaneat, cum stipulatione subnixa. S. Heinrici qui fieri et firmare rogavit. S. Faletrudis uxoris ejus. S. Rotberti presbiteri. S. Widonis. S. Bertiardi. S. Hivoni. Facta ista carta VI anno regnante Hugone rege. Teotmarus, quamvis indignus monachus, rogatus scripsit, ad vicem cancellarii.